PATVIRTINTA

Šilalės rajono savivaldybės administracijos

direktoriaus 2025 m. gegužės 19 d. įsakymu Nr. DĮV-255

**ŠILALĖS MIESTO SENIŪNIJOS TRAKTORININKO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Šilalės miesto seniūnijos traktorininkas (toliau – traktorininkas) yra kvalifikuotas darbuotojas, dirbantis pagal darbo sutartį.
2. Pareigybės lygis – C.
3. Pareigybės pavaldumas – traktorininkas tiesiogiai pavaldus Šilalės miesto seniūnijos seniūnui (toliau – seniūnas).

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Darbuotojas, einantis šias pareigas, turi atitikti šiuos specialius reikalavimus:

4.1. turėti ne žemesnį kaip vidurinį išsilavinimą arba įgytą profesinę kvalifikaciją;

4.2. turėti B kategorijos vairuotojo ir TR1 kategorijos traktorininko pažymėjimus;

4.3. turėti medicinos įstaigos leidimą dirbti šį darbą;

4.4. turėti ne mažesnę kaip vienų metų vairavimo patirtį;

* 1. išmanyti Lietuvos Respublikos įstatymus, Lietuvos Respublikos Vyriausybės nutarimus, Šilalės rajono savivaldybės (toliau – Savivaldybė) tarybos sprendimus, Savivaldybės administracijos direktoriaus įsakymus, Vidaus darbo tvarkos taisykles, seniūnijos nuostatus ir šį pareigybės aprašymą, naudojamų įrengimų techninę sandarą ir darbo principus, įrengimų gedimų požymius ir priežastis.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Šias pareigas einantis darbuotojas vykdo šias funkcijas:

5.1. vairuoja seniūnijai priklausančias transporto priemones (traktorius, žolės pjovimo traktoriukus, vakuumines šlavimo mašinas ir kt.), kurių variklio galia ne didesnė kaip 60 kW;

5.2. nuolat prižiūri priskirtų transporto priemonių techninę būklę ir jų komplektiškumą, laiku šalina gedimus, turinčius įtakos eismo saugumui, užtikrina priskirtų transporto priemonių sanitarinę būklę ir švarą;

5.3. reguliariai atlieka transporto priemonių techninį aptarnavimą, nustatytu periodiškumu paruošia ir pristato techninei apžiūrai;

5.4. suprantamai ir laiku (kasdien) pildo kelionės lapus, tausoja patikėtą turtą;

5.5. laikosi visų būtinų atsargumo priemonių, nekelia pavojaus kitų eismo dalyvių, kitų asmenų ar jų turto saugumui bei aplinkai, netrukdo eismui;

5.6. paklūsta teisėtiems policijos ir už kelių priežiūra atsakingų institucijų įgaliotų pareigūnų reikalavimams;

5.7. įvykus nelaimei ar avarijai, naudoja visas galimas jų pasekmių likvidavimo priemones, nedelsiant kviečia policiją ir greitąją medicinos pagalbą, imasi visų apsaugos priemonių, informuoja seniūną;

5.8. atlieka įvairius statinių, įrenginių remonto, rankinio ir mechanizuoto krovimo darbus, darbus su kilnojamais elektriniais ir mechaniniais įrankiais;

5.9. su priskirtomis transporto priemonėmis šiltojo sezono laiku pjauna žolę, valo medžių lapus, šluoja ir plauna šaligatvius, takus ir važiuojamąją gatvės dalį, šaltojo sezono laiku – valo sniegą, barsto smėlio ir druskos mišiniu šaligatvius, takus ir važiuojamąją gatvės dalį;

5.11. vykdo kitus Administracijos direktoriaus, Šilalės miesto seniūnijos seniūno, seniūnijos vyriausiojo specialisto nenuolatinio pobūdžio pavedimus ir įpareigojimus, savo kompetencijos ribose.

**IV SKYRIUS**

**ATSAKOMYBĖ**

6. Šias pareigas vykdantis darbuotojas atsako už:

6.1. eismo saugumo taisyklių pažeidimus;

6.2. priskirtų transporto priemonių techninę būklę ir švarą;

6.3. laiku ir kokybiškai atliekamą darbą;

6.4. darbo ir poilsio režimo pažeidimus, už avarijas, nelaimingus atsitikimus, padarytus dėl jo kaltės;

6.5. transporto priemonių vairavimą neblaiviam ar apsvaigus nuo narkotikų;

6.6. saugos ir sveikatos, priešgaisrinės saugos reikalavimų, vidaus tvarkos taisyklių vykdymą;

6.7. transporto kodekso reikalavimų nevykdymą;

6.8. transporto priemonės perdavimą kitam asmeniui, jei šis neįrašytas į kelionės lapą, neturi Savivaldybės administracijos direktoriaus leidimo ar atitinkamos kategorijos šiai priemonei vairuoti;

6.9. transporto priemonės naudojimą asmeniniams poreikiams tenkinti;

6.10. savo funkcijų netinkamą vykdymą darbuotojas atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Susipažinau  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas ir pavardė)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  (data) | Susipažinau  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas ir pavardė)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  (data) |  |